Pilihan raya umum India 2024

Pilihan raya umum telah diadakan di India dari 19 April hingga 1 Jun 2024 dalam 7 fasa, untuk memilih kesemua 543 ahli Lok Sabha. Undian dikira dan keputusan diumumkan pada 4 Jun untuk membentuk Lok Sabha ke-18. Pada 7 Jun 2024, Perdana Menteri Narendra Modi mengesahkan sokongan 293 ahli parlimen kepada Draupadi Murmu, Presiden India. Ini menandakan penggal ketiga Modi sebagai perdana menteri dan kali pertama beliau mengetuai kerajaan campuran, dengan Parti Telugu Desam Andhra Pradesh dan Janata Dal (Bersatu) Bihar muncul sebagai dua sekutu utama.

Sebanyak 968 juta orang daripada populasi 1.4 bilion orang layak mengundi, bersamaan dengan 70% daripada jumlah penduduk. 642 juta pengundi menyertai pilihan raya; 312 juta daripada ini adalah wanita, penyertaan tertinggi pernah dilakukan oleh pengundi wanita. Ini adalah pilihan raya terbesar yang pernah sedia ada, mengatasi pilihan raya sebelumnya, dan berlangsung selama 44 hari, kedua selepas pilihan raya umum India 1951–52. Pilihan raya dewan undangan di negeri Andhra Pradesh, Arunachal Pradesh, Ordisha dan Sikkim diadakan serentak dengan pilihan raya umum, bersama-sama dengan pilihan raya kecil untuk 25 kawasan pilihan raya di 12 dewan undangan.

Penyandang perdana menteri Narendra Modi, yang menamatkan penggal kedua, bertanding untuk penggal ketiga berturut-turut. Parti Bharatiya Janata (BJP) telah memenangi majoriti mutlak dengan minimum sebanyak 272 kerusi dalam pilihan raya 2014 dan 2019. Pembangkang utama adalah Perikatan Inklusif Pembangunan Nasional India (INDIA), sebuah gabungan yang dibentuk pada tahun 2023 oleh Kongres Kebangsaan India (INC) dan banyak parti serantau. Pilihan raya itu dikritik kerana kekurangan tindakan terhadap ucapan kebencian oleh BJP, melaporkan mesin mengundi elektronik (EVM) tidak berfungsi, dan penindasan terhadap lawan politik BJP.

Tinjauan pendapat terhadap saluran media arus perdana meramalkan kemenangan yang menentukan bagi BJP dan gabungannya, Perikatan Demokratik Kebangsaan (NDA). Bagaimanapun, BJP hanya memenangi 240 kerusi, merosot daripada 303 kerusi yang diperoleh pada tahun 2019, dan kehilangan majoriti tunggalnya di Lok Sabha, walaupun NDA secara keseluruhan memperoleh 293 kerusi daripada 543 kerusi dewan itu.. Gabungan INDIA mengatasi jangkaan, memperoleh 234 kerusi, 99 kerusi daripadanya dimenangi oleh Kongres, memperoleh parti itu status pembangkang rasmi buat kali pertama dalam tempoh 10 tahun. 7 calon bebas dan 10 calon daripada parti bukan bersekutu tururt memenangi kerusi di Lok Sabha.

## Latar belakang
### Politik kontemporari dan pilihan raya sebelumnya
India mempunyai sistem berbilang parti dengan 2 parti utama iaitu Parti Bharatiya Janata (BJP) dan Kongres Kebangsaan India (INC), yang mendominasi politik di peringkat nasional. BJP telah mentadbir negara dengan Narendra Modi menerajui sejak 2014. Tempoh Lok Sabha ke-17 dijadualkan berakhir pada 16 Jun 2024. Pilihan raya umum sebelumnya diadakan pada April–Mei 2019, selepas itu Perikatan Demokratik Nasional (NDA), yang diketuai oleh BJP, membentuk kerajaan persatuan, dengan Modi meneruskan sebagai Perdana Menteri. Perikatan Inklusif Pembangunan Nasional India, yang terdiri daripada 26 parti pembangkang yang telah ditubuhkan pada tahun 2023 untuk bersaing dengan NDA dalam pilihan raya.

### Sistem pilihanraya

Dalam Perlembagaan India Perkara 83 menghendaki pilihan raya ke Lok Sabha diadakan setiap 5 tahun sekali. 543 ahli parlimen dipilih daripada kawasan pilihan raya ahli tunggal menggunakan undian lepas pertama. Pindaan ke-104 kepada perlembagaan memansuhkan 2 kerusi yang dikhaskan untuk masyarakat Inggeris-India.

Warganegara India yang berumur 18 tahun ke atas, penduduk biasa di kawasan mengundi di kawasan pilihan raya dan berdaftar untuk mengundi (nama termasuk dalam daftar pemilih), memiliki kad pengenalan pemilik yang sah yang dikeluarkan oleh Suruhanjaya Pilihan Raya India atau yang setaraf dengannya layak mengundi. Orang yang disabitkan dengan kesalahan pilihan raya atau kesalahan lain dan banduan, dilarang daripada mengundi. Orang India yang memegang kewarganegaraan asing tidak layak mengundi di India. Tiada undian tidak hadir secara pos atau dalam talian di India; ahli diaspora India dikehendaki pulang ke kawasan asal mereka untuk membuang undi.

Bagi pilihan raya 2024, 968 juta orang layak mengundi, peningkatan kira-kira 150 juta orang daripada pilihan raya 2019. Di Arunachal Pradesh, sebuah pusat mengundi akan ditubuhkan untuk satu-satunya pengundi berdaftar di kampung Malogam, kerana undang-undang pilihan raya menetapkan bahawa pondol mengundi perlu berada dalam jarak  dari mana-mana penempatan. Sebuah pusat mengundi juga didirikan di dalam Hutan Gir di Gujerat untuk menampung pengundi tunggal, seorang paderi di sebuah kuil Hindu. Pusat mengundi juga didirikan di dalam kawasan perlindungan hidupan liar di Karala, dalam kontena perkapalan di Gujerat, dan 320 kem bantuan menempatkan hampir 59,000 orang yang kehilangan tempat tinggal semasa keganasan di Manipur.

Pada Mac 2024, Mahkamah Agung India menolak petisyen oleh parti Kongres untuk menamatkan pengunaan mesin pengundian elektronik (EVM) dan kembali kepada kertas undi dan pengiraan manual, yang merupakan sistem yang digunakan dalam pilihan raya sehingga akhir 1990-an, dengan pihak yang memetik risiko penipuan pilihan raya. Hampir 5.5 juta EVM digunakan di pusat mengundi yang memiliki 1 juta pusat dengan 15 juta petugas pilihan raya dan anggota keselamatan ditugaskan untuk menguruskan perjalanan pilihan raya.

Buat pertama kalinya, Suruhanjaya Pilihan Raya India membenarkan pengundi kurang upaya dan emreka yang berumur 85 tahun ke atas membuang unfi dari rumah mereka. Di Telangana, pengundian di beberapa kawasan dilanjutkan sejam lebih untuk membolehkan pengundi datang pada masa yang lebih sesuai.

### Perancangan
Proses utama semasa pilihan raya Lok Sabha melibatkan pemantauan perbelanjaan kempen, menghalang pengedaran barangan haram dan memastikan pematuhan kepada Kod Talakelakuan Model. Dalam 48 jam terakhir sebelum pengundian, kempen dihentikan, dan langkah-langkah dilaksanakan untuk mengekalkan ketenteraman dan mencegah gangguan. Pada hari pengundian, peraturan ketat dikuatkuasakan untuk mengelakkan pengaruh yang tidak wajar dan memastikan proses pilihan raya yang selamat dan bebas. Selepas pilihan raya, EVM dimeterai dan disimpan di bawah kawalan keselamatan yang ketat dengan Pegawai Peringkat Booth membantu sepanjang proses.

## Jadual

Jadual pilihan raya untuk Lok Sabha ke-18 telah diumumkan oleh Suruhanjaya Pilihan Raya India pada 16 Mac 2024 dan dengan itu Kod Tatakelakuan Model berkuat kuasa. Tempoh Lok Sabha ke-17 dijadualkan berakhir pada 16 Jun 2024.

### Ringkasan tarikh

### Ringkasan kerusi

## Parti dan Pakatan
Politik India menjadi semakin bipolar menjelang pilihan raya umum India 2024 dengan dua pakatan utama iaitu Perikatan Demokrasi Kebangsaan (NDA) dan Perikatan Inklusif Pembangunan Nasional India (INDIA). Sebanyak 6 parti yang diiktiraf sebagai parti kebangsaan bertanding dalam pilihan raya umum India 2024 iaitu BJP, INC, Parti Komunis India (Marxist) (CPI(M)), Parti Bahujan Samaj (BSP), Parti Rakyat Kebangsaan (NPP) dan Parti Aam Aadmi (AAP) kecuali BSP menjadi sebahagian daripada salah satu daripada dua pakatan. Selain parti nasional, parti serantau (yang diperuntukkan simbol tetap) dan parti lain yang tidak diiktiraf dan bebas bertanding dalam pilihan raya.

## Calon
Penyandang Perdana Menteri, Narendra Modi diumumkan sebagai calon perdana menteri NDA. Blok INDIA mengumumkan bahawa perikatan itu akan memutuskan Perdana Menteri selepas pilihan raya.

### Perikatan Demokrasi Kebangsaan

BJP mengumumkan senarai pertama 195 calon pada 2 Mac 2024 dan senarai kedua 72 calon diterbitkan pada 13 Mac, manakala senarai ketiga 9 calon diumumkan pada 21 Mac. Senarai keempat 15 calon dikeluarkan pada 22 Mac, diikuti dengan pengisytiharan senarai kelima 111 calon pada 24 Mac. Akhirnya, senarai ke-20 seorang calon dikeluarkan pada 10 Mei.

Buat kali pertama sejak 1996, BJP tidak meletakkan calon di bahagian Kashmir, dengan penganalisis dan ahli politik pembangkang mengiatkannya sebagai tindak balas popular terhadap pembatalan autonomi Jammu dan Kashmir oleh kerajaan BJP yang termaktub di bawah Perlembagaan India Perkara 370 pada tahun 2019. Walaupun tidak mempunyai calon rasmi, BJP mengekalkan kehadiran di rantau ini melalui sokongan mereka terhadap parti tempatan.

### Perikatan Inklusif Pembangunan Nasional India

Kongress mengeluarkan senarai pertama 39 calon pada 8 Mac 2024. Akhirnya senarai ke-28 seorang calon diumumkan pada 7 Mei.

Kongres Trinamool Seluruh India (AITC) mengumumkan senarai 42 calonnya untuk kerusi parlimen Bengal Barat pada 10 Mac. Di Barisan Kiri, CPI(M) mengumumkan senarai pertama 44 calon yang bertanding dari 13 negeri berbeza pada 28 Mac.

## Keputusan

## Kesudahannya
Narendra Modi menggelar pendahuluan NDA sebagai "pencapaian sejarah dalam sejarah India", manakala Presiden parti Kongress Mallikarjun Kharge berkata pilihan raya itu adalah "kehilangan moral dalam politik" untuk Modi dan "kemenangan untuk demokrasi" orang ramai. Dalam ucapan kepada panyokongnya pada 4 Jun, Modi berkata bahawa NDA akan membentuk kerajaan ketiga berturut-turut. Selepas pertemuan dengan anggota NDA yang lain pada 5 Jun, Modi secara rasmi disahkan untuk menjadi perdana menteri sekali lagi. Pada 7 Jun, beliau dipilih sebagai ketua NDA dan dilantik sebagai perdana menteri pada 9 Jun. Pada 10 Jun, Modi melancarkan kabinet sebagai 71 anggotanya, di mana BJP mengambil 61 portfolio, termasuk hal ehwal luar negeri, hal ehwal dalam negeri, kewangan dan pertahanan, manakala Parti Telugu Desam dan Janata Dal (Bersatu) mengambil dua kementerian masing-masing dan selebihnya pergi ke NDA yang lain. Om Birla dari BJP telah dipilih semula untuk penggal kedua sebagai Speaker Lok Sabha pada 26 Jun. 

Ahli Parlimen bebas dari Sangli dan Purnia, Vishal Patil dan Pappu Yadav, kedua-duanya adalah ahli utama parti Kongres, memberikan sokongan mereka kepadaya selepas pilihan raya, dengan berkesan meningkatkan jumlah pakatan pembangkang kepada 236 kerusi. Pada 8 Jun, kepimpinan Kongres Parti sebulat suara mencalonkan Rahul Gandhi untuk menjadi Ketua Pembangkang, jawatan yang telah kosong sejak 2014. Beliau secara rasmi menyandang jawatan itu pada 25 Jun.

## Reaksi
Pemimpin dan pegawai Antigua dan Barbuda, Amerika Syarikat, Argentina, Armenia, Australia, Austria, Bahrain, Bangladesh, Barbados, Belanda, Belgium, Belize, Benin, Bhutan, Bolivia, Brazil, China, Comoros, Croatia, Cyprus, Denmark, Emiriah Arab Bersatu, Estonia, Eswatini, Filipina, Finland, Guyana, Honduras, Iceland, Indonesia, Iran, Iraq, Israel, Itali, Jamaica, Jepun, Jerman, Kanada, Kemboja, Kenya, Kesatuan Eropah, Korea Selatan, Latvia, Lithuania, Maldives, Madagascar, Malaysia, Mauritius, Mesir, Moldova, Nepal, New Zealand, Nigeria, Norway, Pakistan, Perancis, Republik Czech, Rusia, Saint Kitts dan Nevis, Sepanyol, Serbia, Singapura, Slovenia, Sri Lanka, Sweden, Taiwan, Tanzania, Thailand, Timor Leste, Uganda, Ukraine, United Kingdom, Vietnam, Yaman, Yunani, dan Zambia mengucapkan tahniah kepada Modi atas kemenangan itu.

## Rujukan